पाठ 12
येशू देवाच्या घरात
शिक्षक मार्गदर्शिका  ·  पाहा, ऐका आणि जगा – पुस्तक 4: देवाचे सेवक
	उद्देश
	शमुवेलला जसे माहीत होते तसेच लहान मुलगा असतानाही येशूला माहीत होते की पृथ्वीवरील त्याचे कार्य देवाची सेवा करणे आहे हे मुलांना दाखवणे.

	शास्त्रवाचन
	लूक 2:41-52

	पाठांतर वचन
	स्तोत्र 1:1-2
जो माणूस … [ज्याचा] आनंद परमेश्वराच्या नियमशास्त्रात आहे तो धन्य …



पाठाचे सादरीकरण
सुरुवात
दरवर्षी आपण ठरावीक वेळी ठरावीक गोष्टी करतो. उदाहरणार्थ, पाऊस सुरू होतो तेव्हा आपण बी पेरतो.
पाठातील मुख्य मुद्दे
	1.हन्ना आणि एलकाना यांच्या देवाच्या घरी उपासना करण्यासाठी आणि तिथे यज्ञ करण्यासाठी दरवर्षी केलेल्या प्रवासाच्या गोष्टीची मुलांना आठवण करून द्या (पाठ 7). शमुवेलच्या काळानंतर खूप काळाने येशू इस्राएलमध्ये लहान मूल म्हणून राहिला. तो 12 वर्षांचा असताना मरिया आणि योसेफ यांच्याबरोबर वल्हांडणाच्या मोठ्या सणासाठी यरुशलेमला गेला (पाहा पुस्तक 2, देवाची पराक्रमी माणसे; 2:41-42).
	2.लोक मोठ्या कौटुंबिक गटांत सणासाठी आणि सणाहून परत येताना प्रवास करत. जाताना ते गाणी गात. मरिया आणि योसेफ यांना घरी परतताना येशू गटात कुठेतरी असेल असे कसे वाटले ते वर्णन करा. ते त्याला शोधण्यासाठी यरुशलेमला परतले (2:43-45).
	3.तीन दिवस शोधल्यानंतर त्यांना येशू मंदिरात, देवाच्या घरात सापडला. तो यहुदी शिक्षकांशी देवाविषयी बोलत होता. जरा कल्पना करा: 12 वर्षांचा मुलगा आपण ज्यांना विद्यापीठातील प्राध्यापक म्हणू त्यांच्याशी चर्चा करत आहे! येशूच्या ज्ञानाने यहुदी शिक्षक थक्क झाले. चित्र 12 दाखवा (2:45-47).
	4.येशू हे करताना सापडल्यावर मरिया आणि योसेफ यांना पूर्ण आश्चर्य वाटले. त्यांना वचन 48 वाचून दाखवा. मरियेने येशूला विचारलेल्या प्रश्नावरून दिसते की ती दुखावली होती. येशूने आपल्या उत्तराने दाखवले की त्याला माहीत होते की तो देवाचा पुत्र आहे (2:49). शमुवेलप्रमाणे येशूला माहीत होते की पृथ्वीवरील त्याचे कार्य देवाची सेवा करणे आहे. हे कोणत्याही व्यक्तीला मिळू शकणारे सर्वांत उदात्त कार्य आहे.
कथेला आपला प्रतिसाद
देवाने आपला पुत्र येशू ख्रिस्त याला पृथ्वीवर आपला परिपूर्ण सेवक होण्यासाठी पाठवले. असे करून देव कसा आहे आणि आपण त्याची सेवा कशी करावी असे त्याला वाटते हे त्याने आपल्याला दाखवले. येशू देवाचा पुत्र असूनही तो मरिया आणि योसेफ यांच्याबरोबर नासरेथला परतला, जिथे तो त्यांचा आज्ञाधारक मुलगा होता (2:51-52). देवाने येशूला या मानवी कुटुंबाचा भाग केले आणि देव आपल्यापैकी प्रत्येकाला कुटुंबाचा भाग करतो. येशूने आपल्याला दाखवले की आपण आपल्या मानवी पालकांची आज्ञा पाळून स्वर्गातील आपल्या पित्याची सेवा करू शकतो.
पाठांतर वचन पक्के करा
हे वचन आपल्यासाठी एक उदाहरण घालून देते. येशूने ते परिपूर्णपणे पाळले.
वचन 1 ची उजळणी करा.

